Die nuwe nostalgie | SARIE
Die nuwe nostalgie	deur Anita Rossouw and Lounette Fourie
WAG-’N-BIETJIE (foto regs)Die inspirasie vir dié mooi plakpapier is die wag-’n-bietjiebos. Dit lyk goed saam met ’n kassie met ’n antieke voorkoms, ’n Victorian Ghost-ontwerperstoel en ’n romantiese bedlampie. Vir jou oorbelle en hangertjies Stik stroke swart kant op pienk satyn vas en sit dit in ’n ouwêreldse raam. Haak jou oorbelle aan die kantstroke en hang hangertjies oor die hoek van die raam.
HOU DIT MIN
Die betraande bokkie wat teen brandstigting in ons berge gewaarsku het, lê ons almal na aan die hart. ’n Kaggel is gewoonlik die fokuspunt van ’n vertrek. Groepeer dus min items op jou kaggelrak, maar van jou mooiste goed. Hou kleure en lyne eenvoudig. As jy nie ’n kaggel het nie, steek ’n paar kerse aan vir ’n gesellige winter-atmosfeer.
Herwonne glaspotte herinner aan vergete vorms soos ’n ou asynfles en medisynebottels. Skep winterwarmte deur só ’n groepering potte in skakerings van bruin en oranje teen ’n vensterte sit. Hierin het jy net enkele blomme – ’n kraanvoëlblom, proteas en ’n peperboomtakkie – nodig.
Maak ’n aantrekhoekie in jou slaapkamer met so ’n dekoratiewe kapstok. Jou klere hang reg vir môre en jou spieël is byderhand.